
ŠAKIŲ RAJONO SAVIVALDYBĖS TARYBA

SPRENDIMAS

DĖL SUTIKIMO PERIMTI TURTĄ RAJONO SAVIVALDYBĖS NUOSAVYBĖN IR JO PERDAVIMO

2014 m. sausio 30 d. Nr. T-11
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 13 ir 24 punktais, 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 straipsnio 2 punktu bei atsižvelgdama į Lietuvos nacionalinės Martyno Mažvydo bibliotekos 2014 m. sausio 6 d. raštą Nr. SD-14-35, nusprendžia:


1. Sutikti perimti rajono savivaldybės nuosavybėn savarankiškosioms rajono savivaldybės funkcijoms įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą ilgalaikį materialųjį turtą:

	Eil. Nr. 
	Perduodamo turto pavadinimas
	Kiekis vnt.
	Vieneto įsigijimo vertė, Lt
	Bendra likutinė vertė, Lt
	Pastabos

	1.
	Stacionarus kompiuteris Lenovo ThinkCentre M72z All-In-One (procesorius Intel Core i3-3220, operatyvioji atmintis 4 GB DDR3 RAM, kietasis diskas SATA 500 GB 7200 aps./min., vidinis DVD+-RW optinis įrenginys, integruotas lustinių kortelių skaitytuvas, garso plokštė integruota, integruotas tinklo adapteris) kompiuteris įmontuotas monitoriuje;

Monitorius 20“ LED (raiška 1600x900, taško dydis 0,277 mm, kontrastas 1000:1, ryškumas 250cd/m2);

Klaviatūra LT/RUS kalbų ženklais;

Pelė (optinė); 

Užraktas: LogiLink su dviem raktais
Antivirusinė programinė įranga Panda Cloud Office Protection su trijų metų atnaujinimais;

Garantinė priežiūra (36 mėn.)
	2
	2359,5
	4719,0
	Finansavimo šaltinis- valstybės biudžeto lėšos

	
	Iš viso:
	
	
	4719,0
	



2. Perduoti perimtą turtą Šakių rajono savivaldybės viešajai bibliotekai valdyti ir naudoti patikėjimo teise bibliotekos veiklai, plėtojant bibliotekos elektronines paslaugas.

3. Įgalioti rajono savivaldybės administracijos Kultūros ir turizmo skyriaus vedėją:


3.1. priimti turtą ir rajono savivaldybės vardu pasirašyti šio turto perdavimo-priėmimo aktą;


3.2. parengti ir pasirašyti su Šakių rajono savivaldybės viešosios bibliotekos direktore turto perdavimo-priėmimo aktą.

